**CASTELIER D.O.O,** Trgovačka 2, OIB: 42072384658, zastupan po direktorici Ivana Cetina (u nastavku teksta: Castelier d.o.o) na temelju članka 1. Odluke o dodjeli na korištenje nekretnine ( KLASA :372-01/24-01/30, URBROJ : 2163-10-01/01-24-02) te članka 3. Ugovora o korištenju nekretnine (KLASA :372-01/24-01/30, URBROJ: 2163-10-01/01-24-03)

i

**\_\_\_\_\_\_\_\_\_\_\_\_\_\_\_\_\_\_\_**, 52215 Vodnjan-Dignano, OIB \_\_\_\_\_\_\_\_\_\_\_\_\_\_\_\_, (u daljem tekstu: Korisnik),

sklapaju dana \_\_\_\_\_\_\_\_\_\_\_\_\_ godine sljedeći

**UGOVOR O PRIVREMENOM ILI POVREMENOM KORIŠTENJU**

**PROSTORA POVJESNE ZGRADE STARE ŠKOLE**

**Članak 1.**

Castelier d.o.o i Korisnik sklapaju ovaj Ugovor o \_\_\_\_\_\_\_\_\_\_\_\_\_\_\_\_\_\_ ( privremenom ili povremenom) korištenju prostora povijesne zgrade stare škole ( u nastavku teksta: Prostor) zbog uređivanja međusobnih prava i obveza u svezi sa korištenjem prostora.

Privremeno korištenje u smislu ovog ugovora smatra se jednokratno korištenje prostora uz naknadu prema cjeniku.

Povremeno korištenje u smislu ovog ugovora smatra se korištenje prostora u određene sate tijekom određenog dana u tjednu ili mjesecu prema dodijeljenim terminima kroz određeno razdoblje uz naknadu prema cjeniku.

**Članak 2.**

Prostor daje se na privremeno i povremeno korištenje pravnoj osobi, dok se fizičkim osobama poslovni prostor daje na privremeno korištenje na temelju podnesenog zahtjeva.

Zahtjev za davanje na privremeno ili povremeno korištenje poslovnog prostora Korisnik podnosi Castelier – u d.o.o u pismenom obliku najkasnije 7 radnih dana prije održavanja aktivnosti.

Rok za podnošenje zahtjeva iz stavka 2. ovoga članka iznimno se može podnijeti i 5 dana prije planiranog termina korištenja ukoliko podnositelj zahtjeva iz opravdanih okolnosti isti nije mogao podnijeti ranije.

Prostori izdaju se po nastanku potrebe, prema redu zaprimanja zahtjeva.

Zahtjev iz stavka 1. ovoga članka obavezno sadrži:

- podatke o podnositelju zahtjeva (naziv, adresa i OIB podnositelja);

- podatke o prostoru za koji se podnosi zahtjev za privremeno ili povremeno korištenje;

- vremensko razdoblje i dužinu trajanja privremenog ili povremenog korištenja;

- vrstu aktivnosti odnosno namjenu za koju se želi koristiti prostor.

**Članak 3.**

Privremeno ili povremeno korištenje poslovnog prostora neće se odobriti Korisniku koji:

* ima nepodmirene obveze prema Castelier d.o.o po bilo kojem osnovu,
* ne ispunjava ili nije ispunio ranije obveze iz ugovora o privremenom ili povremenom korištenju prostora
* ukoliko je prostor u traženom terminu potreban Gradu Vodnjan - Dignano za obavljanje redovne djelatnosti ili održavanja određenih aktivnosti od interesa za Grad Vodnjan – Dignano.

**Članak 4.**

Ugovorne strane suglasne su da je predmet ovog ugovora privremeno korištenje prostora **„Astre“ \_\_\_\_\_\_\_\_\_\_\_(male zgrade ili ostali prostori zgrade) k.č.br. zgr 27/5 k.o.Vodnjan** u Vodnjanu, Istarska ulica 16, dana **\_\_\_\_\_\_\_\_\_\_\_\_** za \_\_\_\_\_\_\_\_\_\_\_\_\_( namjena ).

**Članak 5.**

Pravo \_\_\_\_\_\_\_\_\_\_\_\_\_\_\_\_\_privremenog/ povremenog korištenja daje se uz naknadu od**\_\_\_\_\_\_\_\_\_\_\_\_\_\_, uvećanu za porez na dodanu vrijednost** u ukupnom iznosu od **\_\_\_\_\_\_\_\_\_\_\_** koja se plaća na IBAN Casteliera d.o.o HR1823600001102387489, s pozivom na broj HR00 - OIB na temelju ovog ugovora i ponude, koja mora biti plaćena najkasnije 24 sata prije termina korištenja prostora iz čl.4 ovog ugovora. Račun se izdaje nakon izvršene usluge.

**Članak 6.**

Ukoliko se u Prostoru koristi autorska glazba putem žive glazbe ili glazbe s elektroničkih medija (u slučaju svadbi, proslava, koncerata), Korisnik se obvezuje pribaviti dozvolu za korištenje navedenih autorskih glazbenih djela i platiti autorsku naknadu (HDS-ZAMP), te potvrdu o uplati iste dostaviti Castelier d.o.o prije održavanja proslave i primopredaje.

Ukoliko Korisnik ne pribavi dozvolu iz prethodnog stavka, u potpunosti snosi odgovornost za nepridržavanje obveza iz Zakona o autorskom pravu.

U slučaju planiranja prekoračenja dozvoljene razine buke, Korisnik je obavezan ishoditi dozvolu nadležnih institucija.

Za svako događanje koje podrazumijeva javno okupljanje, Korisnik u svojstvu organizatora događanja je dužan prijaviti javni skup nadležnoj policijskoj postaji te dužan je osigurati medicinsko osoblje na dan događaja te snositi troškove organizacije hitne medicinske službe sukladno Zakonu o zdravstvenoj zaštiti (NN br. 33/23) članak 11. te Pravilniku o uvjetima, organizaciji i načinu obavljanja hitne medicine (NN 71/16) prilog 10.

**Članak 7.**

U prostor, u pravilu, nije dopušteno unošenje namještaja, opreme i predmeta.

Iznimno od odredbe iz stavka 1. ovoga članka, direktor Castelier-a d.o.o može Korisniku odobriti privremeno unošenje opreme i predmeta koji služe za provođenje aktivnosti vezanih uz namjenu za privremeno korištenje prostora.

**Članak 8**.

U svim zatvorenim prostorima povijesne zgrade stare škole zabranjeno je pušenje, a pirotehnička sredstva, svijeće, baklje, lumini i ostali izvori vatre zabranjena su u potpunosti.

**Članak 9**

Korisnik je suglasan da Castelier d.o.o, kao ni njegovo osoblje ne snose odgovornost bilo kakve prirode prema trećim osobama, te da se nikakva šteta ili neka druga naknada ne može potraživati od trgovačkog društva, a vezano uz bilo koji segment organizacije i održavanja Događaja već je to izričita obaveza i odgovornost Korisnika

**Članak 10.**

Korisnik je nakon preuzimanja prostora (predaja ključeva od strane ovlaštene osobe – zabranjeno umnožavanje ključeva) i stvari dužan voditi računa o preuzetim obvezama, održavanju javnog reda i mira a za sve eventualne štete, manjkavosti i remećenja javnog reda i mira snosi punu odgovornost i plaća utvrđenu štetu uvećanu za 20% tržišne vrijednosti oštećene ili izgubljene stvari, odnosno inventara.

Ugovorne strane suglasne su da Castelier d.o.o za vrijeme trajanja ovog ugovora ima pravo nadzora nad prostorom i inventarom.

**Članak 11.**

Ugovorne strane suglasno utvrđuju da Castelier d.o.o ima pravo u svakom trenutku usmeno otkazati ugovor bez otkaznog roka i suglasnosti korisnika ukoliko Korisnik:

- zloupotrebljava prava i obveze određene ugovorom

- počini namjerno ili iz krajnje nepažnje bitnu povredu obveza iz ovog ugovora

- protivno namjeni prostora, isti koristi, zanemaruje njegovo održavanje, namjerno oštećuje, neovlašteno prepušta trećemu

- nije platio naknadu najkasnije 24 sata prije termina održavanja.

Korisnik je u slučaju otkaza ugovora dužan odmah, a najkasnije u roku od 24 sata vratiti ključeve prostora.

**Članak 12.**

Nakon korištenja korisnik vraća prostorije i opremu ovlaštenoj osobi koja utvrđuje da je korisnik vratio poslovni prostor u stanju u kakvom ga je preuzeo ( posloženo i čisto, osobito WC ).

Korisnik ukoliko želi može dodatno ugovoriti uslugu čišćenja sa Castelier d.o.o uz naknadu.

Korisnik se obvezuje namiriti svaku nastalu štetu.

**Članak 13.**

Castelier d.o.o ne preuzima odgovornost za prekid ili promjene u odvijanju programa u prostoru nastale zbog zahtjeva nadležnih tijela (policije, inspekcija itd).

**Članak 14.**

Na sve odnose koji nisu uređeni ovim Ugovorom primjenjivat će se važeće odredbe Zakona o vlasništvu i drugim stvarnim pravima i Zakona o obveznim odnosima.

**Članak 15.**

Sve sporove vezane za ovaj Ugovor ugovorne strane nastojat će riješiti sporazumno, u protivnom, ugovara se nadležnost Općinskog suda u Puli - Pola.

**Članak 16.**

Ovaj Ugovor sastavljen je u 3 (tri) primjerka, od kojih 1 (jedan) zadržava Korisnik, a 2 (dva) ostaju Castelier d.o.o

Vodnjan- Dignano,\_\_\_\_\_\_\_\_\_\_\_. godine

|  |  |  |
| --- | --- | --- |
| KORISNIK  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **Castelier d.o.o**  Direktorica  Ivana Cetina    \_\_\_\_\_\_\_\_\_\_\_\_\_\_\_\_\_\_\_\_\_\_\_ |